ഫോണ് പൊട്ടിത്തെറിച്ചത് പരാതിപ്പെട്ട അഭിഭാഷകന് നോട്ടീസയച്ച് ചൈനീസ് ഫോണ് നിര്മ്മാണ കമ്ബനി ഡല്ഹി: ഫോണ് പൊട്ടിത്തെറിച്ചതായി പരാതിപ്പെട്ട അഭിഭാഷകന് കമ്ബനിയുടെ ലീഗല് നോട്ടീസ്. ഡല്ഹിയിലെ കോടതി ചേംബറില് വെച്ച് വണ്പ്ലസിന്റെ നോര്ഡ് 2 എന്ന ഫോണ് പൊട്ടിത്തെറിച്ചെന്നായിരുന്നു അഡ്വ. ഗൗരവ് ഗുലാട്ടിയുടെ പരാതി. കത്തിനശിച്ച ഗൗണിന്റെയും ഫോണിന്റെയും ചിത്രങ്ങള് അഭിഭാഷകന് ട്വിറ്ററിലൂടെ പുറത്തുവിട്ടിരുന്നു. ചൈനീസ് കമ്ബനിക്കെതിരെ നിയമനടപടി സ്വീകരിക്കുമെന്നും അദ്ദേഹം വ്യക്തമാക്കി. അതേസമയം, തങ്ങളോട് മാപ്പ് പറയാനും കമ്ബനിയെ അപകീര്ത്തിപ്പെടുത്തി സമൂഹ മാധ്യമങ്ങളില് പങ്കുവെച്ച പോസ്റ്റുകള് പിന്വലിക്കാനും ആവശ്യപ്പെട്ട് ഗൗരവ് ഗുലാട്ടിക്ക് അയച്ച നോട്ടീസില് വണ്പ്ലസ് കമ്ബനി ആവശ്യപ്പെടുന്നു. അഭിഭാഷകന് കമ്ബനിയുടെ സല്പ്പേരിന് കോട്ടം വരുത്തുന്നതും അപകീര്ത്തികരമായി സാമൂഹിക മാധ്യമങ്ങളില് പോസ്റ്റുചെയ്യുന്നതും നിര്ത്താന് കമ്ബനി ആവശ്യപ്പെട്ടു. നേരത്തെ അഭിഭാഷകന് പ്രസ്താവനകള് നല്കിയ എല്ലാ മാധ്യമങ്ങളുമായും ബന്ധപ്പെട്ട് താന് പറഞ്ഞ കാര്യങ്ങള് സ്ഥിരീകരിക്കാത്തതും അടിസ്ഥാനരഹിതവുമാണെന്ന് വ്യക്തമാക്കാനും കമ്ബനി നിര്ദേശിച്ചു. വണ്പ്ലസിന്റെ അനുബന്ധ കമ്ബനിയായ മൊബിടെക് ക്രിയേഷന്സിന്റെ നിയമ പങ്കാളിയായ ഡിഎസ്കെ ലീഗല് അയച്ച നോട്ടീസ് അഭിഭാഷകന് ട്വിറ്ററില് പങ്കുവെച്ചിട്ടുണ്ട്. സോഷ്യല്മീഡിയ വഴി പരിചയം: പ്രായപൂര്ത്തിയാകാത്ത പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച യുവാവ് പിടിയില് ഫോണ് പൊട്ടിത്തെറിച്ചതിന് പിന്നാലെ വണ്പ്ലസ് ഗുലാട്ടിയുമായി ബന്ധപ്പെട്ടിരുന്നുവെന്നും കൃത്യമായ വിരങ്ങള് കമ്ബിനിക്ക് നല്കിയതായും അഭിഭാഷകന് പറയുന്നു. എന്നാല്, പൊട്ടിത്തെറി സംബന്ധിച്ച തെളിവുകള് നശിപ്പിക്കാന് സാധ്യതയുണ്ടെന്ന് കാട്ടി അന്വേഷണത്തിന്റെ ഭാഗമായി ഫോണ് കമ്ബനിക്ക് കൈമാറാന് അദ്ദേഹം വിസമ്മതിച്ചിരുന്നു. സ്ഫോടനത്തെത്തുടര്ന്ന് ഫോണില് നിന്നുള്ള കടുത്ത ചൂട് മൂലം വയറ്റില് പൊള്ളലേറ്റതായും അഭിഭാഷകന് ആരോപിച്ചിട്ടുണ്ട്. എന്നാല് സംഭവത്തെക്കുറിച്ച് അന്വേഷണം നടത്താന് ആരോപണവിധേയനായ വ്യക്തി അനുവദിച്ചില്ലെന്ന് കമ്ബനി പരാമര്ശിച്ചു. ഫോണിന്റെ വിശകലനത്തിനായി നിരവധി തവണ ശ്രമിച്ചിട്ടും, വ്യക്തിയുടെ സാന്നിധ്യത്തില് പരിസരം സന്ദര്ശിക്കുന്നത് ഉള്പ്പെടെയുള്ള അവസരം തങ്ങള്ക്ക് നിഷേധിച്ചുവെന്നു വണ്പ്ലസ് വക്താവ് അറിയിച്ചു. Tags notice lawyer Mobile Phone Explosion ONE PLUS SMART PHONE One Plus Nord 2 Chinese Mobile Company shortlink